《答洪孺成姻家兼呈赵二守》
明代·麦应中

短棹先君发，孤飞影自迟。遥怜孤客路，独对远山眉。

错落灯前雨，悲凉别后诗。春光随处待，不负蓟门期。

作者简介：麦应中，初名来牟，字孺时。东莞人。明神宗万历元年（一五七三）举人。官江西抚州推官，迁广西河池州知州。有《雪洞稿》。清温汝能《粤东诗海》卷三六、民国张其淦《东莞诗录》卷一五有传。